S-679/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. nóvember 2018, á hendur D-x-x S-x-x, kt. [...],[...] Reykjavík, fyrir umferðarlagabrot, framin í Reykjavík nema annað sé tekið fram, með því að hafa:

1. Sunnudaginn 23. júlí 2017, ekið bifreiðinni [...]sviptur ökurétti um Breiðhöfða, uns lögregla stöðvaði aksturinn við Bíldshöfða, óhæfur um að stjórna henni örugglega vegna áfengisáhrifa (vínandi í blóði mældist 2,74‰).

2. Sunnudaginn 24. september 2017, ekið bifreiðinni [...] um bifreiðastæði við [...] í Hafnarfirði, sviptur ökurétti og óhæfur um að stjórna henni örugglega vegna áhrifa áfengis og ávana- og fíkniefna (vínandi í blóði mældist í það minnsta 2,92‰) en ákærði ók utan í bifreiðar sem þar voru kyrrstæðar uns vegfarendur höfðu af honum afskipti.

3. Föstudaginn 18. nóvember 2017 ekið bifreiðinni [...] vestur Vesturlandsveg við Bíldshöfða, sviptur ökurétti á 106 kílómetra hraða á klukkustund, að teknu tilliti til vikmarka, þar sem leyfður hámarkshraði var 80 kílómetrar á klukkustund, óhæfur um að stjórna henni örugglega vegna áhrifa áfengis og ávana- og fíkniefna (vínandi í blóði mældist 1,46‰)

4. Mánudaginn 22. janúar 2018, ekið bifreiðinni [...] austur Sæbraut, sviptur ökurétti og óhæfur um að stjórna henni örugglega vegna áfengisáhrifa (vínandi í blóði mældist í það minnsta 2,70‰). Ákærði ók bifreiðinni gegn rauðu umferðarljósi við gatnamót Sæbrautar og Snorrabrautar svo árekstur varð með bifreið sem ekið var yfir gatnamótin.

5. Sunnudaginn 25. mars 2018, ekið bifreiðinni [...] sviptur ökurétti um bifreiðastæði við Æsufell 2.

Telst framangreind háttsemi í öllum tilvikum varða við 1. mgr. 48. gr. umferðarlaga nr. 50/1987, háttsemi í 1., 2., 3. og 4. tl. jafnframt við 1., sbr. 3. mgr. 45. gr., og háttsemi í 4. tl. telst jafnframt varða við 1. mgr. 5. gr., allt sbr. 1. mgr. 100. gr. laganna.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. nóvember 2018, var honum gerð sektarrefsing með lögreglustjórasátt, 28. júní 2017, vegna umferðarlagabrots.

Með hliðsjón af sakarefni þessa máls og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Með vísan til lagaákvæða í ákæru er ákærði sviptur ökurétti í fimm ár frá uppkvaðningu dóms þessa að telja.

Ákærði greiði 132.773 krónur í sakarkostnað.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-x-x S-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 ár frá uppkvaðningu dóms þessa að telja.

Ákærði greiði 132.773 krónur í sakarkostnað.

B-kk-nf S-kk-nf S-kk-nf